Nafarroako Parlamentuko Mahaiak, 2021eko irailaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Perales Hurtado andreak aurkezturiko galdera, Nafarroako protokoloak Genero-indarkeriaren aurkako Hobekuntza eta Modernizazio Planeko neurri urgenteen katalogora egokitzeko aldaketei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Lehendakaritzako, Berdintasuneko, Funtzio Publikoko eta Barneko Batzordean izapidetzea.

Iruñean, 2021eko irailaren 6an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Patricia Perales Hurtado andreak, Legebiltzarreko Erregelamenduan ezarritakoaren babesean, honako galdera hau aurkezten du, Lehendakaritzako, Berdintasuneko, Funtzio Publikoko eta Barneko kontseilariak ahoz erantzun dezan:

Zer aldaketa eginen da Nafarroako protokoloetan, Ministroen Kontseiluak onetsi duen Genero-indarkeriaren aurkako Hobekuntza eta Modernizazio Planeko neurri urgenteen katalogora egokitzeko?

Iruñean, 2021eko uztailaren 29an

Foru parlamentaria: Patricia Perales Hurtado.